ZAPISNIK 28. SJEDNICE VMO-a Donje Svetice

održane 22.8. 2023. u 	18:30 sati u prostorijama mjesne samouprave Mjesnog odbora Volovčica, Kriška 20
Prisutni članovi Vijeća:
1. Valentina Bedeković
2. Goran Radovanović
3. Davor Nikolić
4. Mirko Tomić
5. Dijana Požgaj
6. Lucija Marić

Predsjedava Valentina Bedeković, predsjednica Vijeća
Zapisnik vodi: Valentina Bedeković
Predsjednica konstatira da je nazočno 6 od ukupno 6 članova Vijeća, što znači da Vijeće može pravovaljano odlučivati, te otvara 28. sjednicu Vijeća Mjesnog odbora.
Valentina Bedeković, predsjednica Vijeća Mjesnog odbora Donje Svetice
pozdravlja vijećnike Vijeća Mjesnog odbora Donje Svetice. 

Daje prijedlog zapisnika 27. sjednice na razmatranje.
Zapisnik je jednoglasno prihvaćen.

D N E V N I     R E D:
1. Aktualna komunalna problematika,
2. Razno: izvješća, pitanja i prijedlozi.


1.Aktualna komunalna problematika


1.1.Upit stanara novog kompleksa kod Darwinove o pojačanom održavanju, tj. obnovi asfalta u Darwinovoj ulici.
Upit stanara je u prilogu.
Stanari ulice Darwinova smatraju da je kolnik ulice Darwinova oštećen i da mu je potrebno pojačano održavanje. Vijeće MO se slaže.


Z A K LJ U Č A K
o rješavanju komunalne problematike

Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da u Plan komunalnih potreba uvrsti 
· asfaltiranje Darwinove ulice.
 

Zaključak je jednoglasno prihvaćen.

  
1.2.Otkup čestice koju je vlasnik ogradio, između Darwinove i Stare Peščenice
Što se tiče dvosmjerne Stare Peščenice, to bi trebalo pogledati u prometnom elaboratu.
Stanari Darwinove se žale zbog nemogućnosti prolaska između ulica Darwinova i Stara Peščenica, jer je ograđivanjem te parcele na kojoj je sada parkiralište presječen taj prolaz.
Stanari smatraju da pokušaj naplate parkiranja na toj površini neće  biti uspješan jer oni za to nisu zainteresirani i predlažu da Grad otkupi tu parcelu i namijeni je za spoj tih dviju cesta i javno parkiralište. Zaključak koji bismo preložili je sljedeći:

Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da nadležnim službama predloži otkup parcele između ulice Darwinove i Stare Peščenice, kako bi ulice Darwinova i Stara Peščenica bile spojene, a ostatak parcele služio kao javno parkiralište.

Vijeće neće glasati o zaključku jer nema dovoljno informacija. Točka će se ponoviti na idućoj sjednici.


1.3. Otkup zemljišta bivše Romske noći

Vijeće Mjesnog odbora Donje Svetice donijelo je na 15. sjednici Zaključak o otkupu dvije parcele, 3838/4 i 3839 koje se nalaze uz nogometno igralište ŠRC Peščenica, sa sjeverozapadne strane. S obzirom da je na jednoj od parcela, 3838/4, već izgrađena zgrada, donosimo zaključak o potrebi otkupa parcele 3839, gdje se nalazi nekadašnji prostor Romske noći te je zapuštena i ne koristi se za stanovanje.
Zaključak s 15. sjednice je u prilogu, a ovo je novi zaključak:

                                                                Zaključak:

Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da od Grada zatraži otkup parcele 3839, na adresi Lupoglavska 9, kako bi se na njoj mogli napraviti javni sadržaji, poput parkirališta ili igrališta.

Zaključak je jednoglasno prihvaćen.




1.4. Otkup zemljišta u Dugoselskoj
Također na 15. sjednici, vijeće je predložilo otkup zemljišta na adresi Dugoselska 6 i 8, parcele 3923, 3924, 3925, u svrhu izgradnje parkirališta, koje tamo nedostaje.
Ponavljamo taj zaključak, s obzirom na to da nismo dobili informacije o tome postoji li mogućnost za to.
Zanima nas možemo li dobiti informacije o tome je li moguć otkup zemljišta koje se trenutno ne koristi, a u našem mjesnom odboru nedostaje javnih površina.

                                                               Zaključak:

Vijeće Mjesnog odbora Donje Svetice predlaže Vijeću Gradske četvrti Peščenica-Žitnjak da od grada zatraži otkup trenutno zapuštenih čestica 3923, 3924, 3925, na adresama Dugoselska 6 i 8, u svrhu izgradnje parkirališta, koje nedostaje na tom području.

Zaključak je jednoglasno prihvaćen.


2. Razno

2.1. Prometni elaborat Donje Svetice-što je dobro i što trebamo poticati, a što nije.
Vijeće još nije stiglo detaljno pregledati elaborat, pa ćemo mišljenje donijeti na idućoj sjednici.
Mišljenje vijećnika Davora Nikolića je da elaborat ne donosi nikakve suštinske promjene niti stvarna poboljšanja.

2.2. Raspitati se o dodjeli parkirnih mjesta za invalide. Tko o tome odlučuje?
Vijećnik Davor Nikolić nije zadovoljan iscrtavanjem dva dodatna parkirna mjesta za osobe s invaliditetom na parkiralištu kod zgrade Donje Svetice 79., što sada čini ukupno 3 parkirna mjesta za osobe s invaliditetom na tom parkiralištu. Smatra da nije dobra praksa uzimati od postojećih mjesta, nego da bi trebalo uvesti dodatna parkirna mjesta, jer ovako nedostaje parkirnih mjesta za ostale stanare.




KLASA:024-08/23-03/1610

Zagreb, 22. kolovoza 2023.


Predsjednica Vijeća Mjesnog odbora
     Donje Svetice

